**INDOKOLÁS**

**Velem községi Önkormányzatának**

**költségvetési előirányzat átcsoportosításához**

Velem községi Önkormányzat 2021. évi költségvetéséről szóló 3/2021. (II.16.) számú Önkormányzati rendeletének 6.§ (8) bekezdése alapján a költségvetési szerv kiemelt előirányzatainak módosításáról szóló döntés a Képviselő-testület hatáskörébe tartozik.

Ezek alapján Velem községi Önkormányzat Polgármestereként a dologi előirányzatából 974 030 Ft beruházási előirányzatra történő átcsoportosítását kezdeményezem.

A kérelem indoka:

A 2021. évi költségvetés összeállításánál az Identitás TOP-5.3.1-16 projekt kiadásait teljes egészében dologi kiadásra terveztük, de a projekt keretében beruházási célú eszközbeszerzésre is kerül sor.

Ennek érdekében kezdeményezem az előirányzat dologi soráról beruházási előirányzatra 974 030 Ft-ot átcsoportosítani.

A fenti előirányzat átcsoportosítások pénzügyi fedezete a költségvetésből finanszírozható, így Velem községi Önkormányzatnak többletkiadást nem jelentene.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Velem, 2021. május 31.

Bakos László s.k.

 polgármester

**Határozati javaslat**

Velem község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés alapján Velem községi Önkormányzat 2021. évi költségvetésén belül az alábbi átcsoportosításhoz járul hozzá:

a 2021. évi költségvetésének beruházási előirányzatát 974 030 Ft-tal megemeli, a dologi előirányzatát 974 030 Ft-tal lecsökkenti.

Felelős: Bakos László polgármester

Határidő: azonnal